Na temelju članka 35. stavka 2. Zakona o vlasništvu i drugim stvarnim pravima („Narodne novine“ broj 91/96., 68/98., 137/99., 22/00., 73/00., 114/01., 79/06., 141/06., 146/08, 38/09, 143/12 i 152/14 i 153/09.) i članka 30. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18), Općinsko vijeće Općine Vladislavci na svojoj 23. sjednici održanoj dana 15. svibnja 2020. godine, donosi

**ODLUKU**

**o izmjenama Odluke o načinu, uvjetima i postupku raspolaganja**

**imovinom u vlasništvu Općine Vladislavci**

**Članak 1.**

Odluka o načinu, uvjetima i postupku raspolaganja imovinom u vlasništvu Općine Vladislavci („Službeni glasnik“ Općine Vladislavci br. 4/16) mijenja se prema odredbama ove Odluke.

**Članak 2.**

Članak 2. Odluke o načinu, uvjetima i postupku raspolaganja imovinom u vlasništvu Općine Vladislavci („Službeni glasnik“ Općine Vladislavci br. 4/16) mijenja se i sada glasi:

Imovinom u vlasništvu Općine upravlja Općinski načelnik Općine Vladislavci (dalje u tekstu: Općinski načelnik).

Općinski načelnik odlučuje o stjecanju i otuđivanju imovine Općine čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju imovine, a najviše do 1.000.000,00 (jedan milijun) kuna, a ako je taj iznos manji od 70.000,00 kuna, tada može odlučivati najviše do 70.000,00 kuna.

Općinsko vijeće Općine Vladislavci (dalje u tekstu: Općinsko vijeće) odlučuje o stjecanju i otuđenju imovine čija ukupna vrijednost prelazi vrijednosti iz prethodnog stavka ovog članka.

**Članak 3.**

Članak 8. Odluke o načinu, uvjetima i postupku raspolaganja imovinom u vlasništvu Općine Vladislavci („Službeni glasnik“ Općine Vladislavci br. 4/16) mijenja se i sada glasi:

Obavijest o raspisanom javnom natječaju objavljuje se u dnevnom tisku, a oglas o javnom natječaju na web stranicama Općine i na oglasnoj ploči sjedišta Općine Vladislavci.

* odredbu da se nekretninama raspolaže u stanju »viđeno-kupljeno«,
* podatke za predaju ponude.

**Članak 4.**

Članak 21. Odluke o načinu, uvjetima i postupku raspolaganja imovinom u vlasništvu Općine Vladislavci („Službeni glasnik“ Općine Vladislavci br. 4/16) mijenja se i sada glasi:

Nekretnine u vlasništvu Općine za koje raspolaganje nije propisano odredbama posebnog propisa ili općeg akta općinskog vijeća, daju se u zakup prema odredbama ove Odluke.

Nekretnine u vlasništvu Općine mogu se dati u zakup fizičkim i pravnim osobama u svrhu njihova privremenog korištenja.

Nekretnine u vlasništvu Općine daju se u zakup putem javnog natječaja.

Odluku o raspisivanju javnog natječaja donosi nadležno tijelo iz članka 2. ove Odluke.

Nekretnine se u zakup daju na vrijeme do 5 godina ili do privođenja nekretnine namjeni propisanoj prostornom planom uređenja. Rok na koji se nekretnine daju u zakup utvrđuje se u odluci o raspisivanju javnog natječaja.

Kada je predmet natječaja nekretnina – oranica unutar građevinskog područja naselja početna cijena utvrđuje se prema propisu kojim se utvrđuje početna cijena za zakup državnog poljoprivrednog zemljišta koji je na snazi na dan donošenja odluke o raspisivanju javnog natječaja.

Prvenstveno pravo na javnom natječaju za zakup imaju fizičke i pravne osobe koje su sudjelovale na natječaju slijedećim redoslijedom:

* dosadašnji zakupnik koji je ispunio sve obveze iz ranijeg ugovora uz uvjet da prihvati najvišu postignutu cijenu na natječaju,
* fizička i pravna osoba koja ima prebivalište ili sjedište na području Općine Vladislavci, uz uvjet da prihvati najvišu postignutu cijenu na natječaju. Ako na natječaju sudjeluje više fizičkih ili pravnih osoba prednost ima fizička ili pravna osoba s višom ponuđenom cijenom na natječaju, uz uvjet da prihvati najvišu postignutu cijenu na natječaju.

**Članak 5.**

 Ova Odluka stupa na snagu osmog dana od dana objave u „Službenom glasniku“ Općine Vladislavci.

KLASA: 940-01/16-13/01

URBROJ: 2158/07-01-20 - 3

U Vladislavcima, 15. svibnja 2020.

Predsjednik

Općinskog vijeća

Krunoslav Morović, v.r.